[{"text_idx": "#000000", "text": "Kerge ja marjane rose on ideaalne kaaslane suviselt kuumade ilmadega. Suvel on ikka so\u0303prade- ja pereringis tihtipeale mo\u0303nusaid koosviibimisi, olgu selleks o\u0303dus o\u0303htu koduterrassil, lo\u0303bus rannapa\u0308ev vo\u0303i hoopis kerge o\u0303htuso\u0308o\u0308k. Meie oleme oma so\u0303pruskonnas leidnud uue suvise lemmiku Savanha Rose Lo\u0303una-Aafrikast, mis sobib nautimiseks igas olukorras."}, {"text_idx": "#000001", "text": "Lo\u0303una-Aafrikal on lai kogemuste pagas veinide valmistamises, ligi 350 aastat. Esimesed viinapuud lasi Kapimaa kuberner Jan van Riebeeck istutada 1655. aastal Kaplinna la\u0308hedal asuvasse kolooniasse ja esimest korda sai kohalikest viinamarjadest veini 1659. aastal. Esimesed viinapuud olid Prantsusmaa pa\u0308ritolu ja to\u0303ena\u0308oliselt oli tegu Muscat de Frontignan marjasortiga. Esialgu kogeti viinamarjade kasvatamisel mitmeid tagasilo\u0308o\u0308ke va\u0308hese kogemuse to\u0303ttu, kuid 17. sajandi lo\u0303pus sai viinamarjade kasvatamine ja veini valmistamine to\u0303elise hoo sisse, kui Prantsusmaalt emigreerusid hugenotid Lo\u0303una-Aafrika Vabariiki, kes hakkasid Prantsusmaa pa\u0308ritolu marjasorte kasvatama Franschhoecki piirkonnas."}, {"text_idx": "#000002", "text": "Savanha Rose on Lo\u0303una-Aafrika Western Cape ehk La\u0308a\u0308ne-Kapimaa pa\u0308ritolu, mis on suur rannikua\u0308a\u0308rne piirkond ja u\u0308htlasi ka Lo\u0303una-Aafrika Vabariigi ta\u0308htsaim viinamarjade kasvuala. La\u0308a\u0308ne-Kapimaa piirkond on jahedam, kui tema geograafilise paiknemise ja\u0308rgi eeldada vo\u0303iks. Seda mo\u0303jutab ku\u0308lm kagutuul, mis ku\u0308ll langetab piirkonna keskmist temperatuuri 2-3 kraadi vo\u0303rra, kuid samas pa\u0308rsib viinapuuhaiguste arengut veiniaedades. La\u0308a\u0308ne-Kapimaa piirkonnas tehakse enamik Lo\u0303una-Aafrika kvaliteetveinidest ja sealt tulevad va\u0308ga hea hinna-kvaliteedi suhtega veinid."}, {"text_idx": "#000003", "text": "Savanha Rose tootja on Spier Stellenbosch, mis on u\u0308ks vanimaid Lo\u0303una-Aafrika veinitootjaid. Vein on maitselt poolkuiv ja marjaselt mahlane, ehk ideaalne nautimiseks igal ajal, kuid parim kaaslane suvel. Maitses on tunda vaarikaid, maasikaid ja sa\u0308rtsakust annab veidi torkiv piprasus. Ja\u0308relmaitse on marjaselt u\u0308htlane ja veidi vu\u0308rtsika tanniinsusega, mis annab veinile \u201ciseloomu\u201d."}, {"text_idx": "#000004", "text": "Suvisel ajal su\u0308u\u0308akse ikka tihedamini mereande ning see vein on ideaalne kaaslane praetud ja grillitud punastele kalaroogadele vo\u0303i mereandidele. U\u0308he maitsva retsepti tiigerkrevettidega leiab siit ja suvise retsepti lo\u0303hest puuviljasalatiga siit. Kui mo\u0303nikord on ideed otsas, mida o\u0303htuso\u0308o\u0308giks valmistada vo\u0303i ku\u0308lalistele pakkuda, siis miks mitte valida veini ja\u0308rgi so\u0308o\u0308k, mitte vastupidi. Savanha Rose ko\u0303rvale vo\u0303ib ku\u0308lalistele pakkuda kerget juustuvaagnat, ku\u0308lma eelrooga linnulihast vo\u0303i hoopis ammutada inspiratsiooni Itaalia ko\u0308o\u0308gist, valmistades pastat vo\u0303i pizzat. Hispaania ko\u0308o\u0308gi armastajatele soovitan veini ko\u0303rvale paellat."}, {"text_idx": "#000005", "text": "Nautides sumedaid suveo\u0303htuid koos rose\u2019ga, a\u0308ra unusta veini serveerida 8-12 kraadi juures, bordeaux\u2019 tu\u0308u\u0308pi veiniklaasist. Soovin teile ko\u0303igile mo\u0303nusat suvitamist!"}]